Document ID: 31987R3365

Title and Content:
***** ΚΑΝΟΝΙΣΜΟΣ (ΕΟΚ) αριθ. 3365/87 ΤΟΥ ΣΥΜΒΟΥΛΙΟΥ της 9ης Νοεμβρίου 1987 για την επιβολή οριστικού δασμού αντιντάμπινγκ στις εισαγωγές σιδηροπυριτίου-ασβεστίου/πυριτούχου ασβεστίου καταγωγής Βραζιλίας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 12, την πρόταση που υπέβαλε η Επιτροπή μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον προαναφερόμενο κανονισμό, Εκτιμώντας ότι: Α. Προσωρινά μέτρα (1) Με τον κανονισμό (ΕΟΚ) αριθ. 1361/87 (3), η Επιτροπή επέβαλε προσωρινό δασμό αντιντάμπινγκ στις εισαγωγές σιδηροπυριτίου-ασβεστίου/πυριτιούχου ασβεστίου καταγωγής Βραζιλίας. Η επιβολή του δασμού αυτού παρατάθηκε για χρονικό διάστημα όχι μεγαλύτερο των δύο μηνών με τον κανονισμό (ΕΟΚ) αριθ. 2810/87 (4). Β Περαιτέρω διαδικασία (2) Μετά την επιβολή του προσωρινού δασμού, ο εξαγωγέας που είχε διαπιστωθεί ότι ασκούσε πρακτική ντάμπινγκ, ένας εισαγωγέας που δεν είχε συνεργαστεί κατά την έρευνα και ένας κοινοτικός παραγωγός ζήτησαν και έγιναν δεκτοί σε ακρόαση από την Επιτροπή. Η Επιτροπή τους ενημέρωσε λεπτομερώς για τα στοιχεία επί των οποίων βάσισε τα προσωρινά πορίσματά της. Υπέβαλαν επίσης γραπτές παρατηρήσεις με τις οποίες γνωστοποιούσαν τις απόψεις τους για τα πορίσματα αυτά. (3) Εμφανίστηκε ακόμη ένας εισαγωγέας, τον οποίο μέχρι τότε δεν γνώριζε η Επιτροπή, ο οποίος, ωστόσο, δεν υπέβαλε αιτήματα ή σχόλια. Ο εισαγωγέας αυτός δεν συνεργάστηκε σε κανένα στάδιο της έρευνας. (4) Μετά από σχετικό αίτημα τους, τα μέρη ενημερώθηκαν επίσης για τα κυριότερα γεγονότα και επιχειρήματα βάσει των οποίων επρόκειτο να συστηθεί η επιβολή οριστικών δασμών και η οριστική είσπραξη των προσωρινών δασμών που είχαν κατατεθεί ως εγγύηση. Τους δόθηκε επίσης προθεσμία κατά την οποία μπορούσαν να διατυπώσουν τις παρατηρήσεις τους μετά από τις ενημερωτικές αυτές συνεδριάσεις και οι παρατηρήσεις τους αυτές ελήφθησαν υπόψη. Γ. Ντάμπινγκ (5) Σχετικά με την ύπαρξη ντάμπινγκ δεν υποβλήθηκαν νέα αποδεικτικά στοιχεία. Συνεπώς, επιβεβαιώνεται το συμπέρασμα που είχε διατυπωθεί κατά το προκαταρκτικό στάδιο. Γ. Ζημία (6) Όπως αναφέρεται στο σημείο 3, εμφανίστηκε ένας ακόμα εισαγωγέας σιδηροπυριτίου-ασβεστίου/πυριτιούχου ασβεστίου εκτός από εκείνους που ήταν ήδη γνωστοί. Εάν οι πληροφορίες που έδωσε ο εισαγωγέας αυτός προφορικά, παρότι δεν μπορούν να επαληθευθούν, είναι σωστές, οι εισαγωγές από τη Βραζιλία ήταν ακόμα υψηλότερες από εκείνες που είχαν διαπιστωθεί κατά την προκαταρκτική διαδικασία και, κατά συνέπεια, το μερίδιο της αγοράς που κατέχουν οι εισαγωγές αυτές υπερβαίνει το μερίδιο που αναφέρεται στην αιτιολογία 10 του κανονισμού (ΕΟΚ) αριθ. 1361/87. Δεν έχουν υποβληθεί νέα αποδεικτικά στοιχεία σχετικά με τις άλλες ζημιογόνες επιπτώσεις που αναφέρονται στα σημεία 10 και 13 του εν λόγω κανονισμού. Συνεπώς, επιβεβαιώνονται τα προσωρινά πορίσματα. (7) Επιπλέον, ένας από τους εξαγωγείς και δύο εισαγωγείς που αγοράζουν τα προϊόντα του εξαγωγέα αυτού προέβαλαν τον ισχυρισμό ότι η κοινοτική βιομηχανία δεν θα μπορούσε να έχει υποστεί ζημία από τα προϊόντα που αποτελούσαν αντικείμενο ντάμπινγκ επειδή επειδή οι κοινοτικοί παραγωγοί αρνούνταν να προμηθεύσουν τα προϊόντα τους σε συγκεκριμένη ομάδα πελατών, και συγκεκριμένα στους παραγωγούς καλωδίων με πυρήνα, στοιχείο των οποίων είναι τα σιδηροπυρίτιο-ασβέστιο/πυριτιούχο ασβέστιο. Τα σχετικά επιχειρήματα ήταν ίδια βασικά με εκείνα που είχαν προβληθεί και στο παρελθόν. Η Επιτροπή υπογραμμίζει ότι ο ισχυρισμός αυτός έχει προβληθεί μόνον από έναν κοινοτικό παραγωγό καλωδίων με πυρήνα· η κοινοτική βιομηχανία τον απορρίπτει. Η Επιτροπή θεώρησε σκόπιμο να πραγματοποιήσει επιπλέον έρευνα για το συγκεκριμένο αυτό στοιχείο ζημίας, στις εγκαταστάσεις των ακόλουθων κοινοτικών παραγωγών: - Pechiney Electrometallurgie, Paris (Γαλλία), - SKW Trostberg AG, Trostberg (Γερμανία), - FLG Metallurgie GmbH, Duesseldorf (Γερμανία). Όσον αφορά την περίοδο της έρευνας, η Επιτροπή δεν διαπίστωσε ότι η κοινοτική βιομηχανία να προμηθεύσει σιδηροπυρίτιο-ασβέστιο/πυριτιούχο ασβέστιο στον παραγωγό καλωδίων με πυρήνα ο οποίος προέβαλε τον ισχυρισμό. Συνεπώς, δεν υπάρχει απόδειξη για εκούσια πρόκληση ζημίας που θα ήταν δυνατόν να ληφθεί υπόψη για την εκτίμηση της ζημίας κατά την έρευνα αντιντάμπινγκ της Επιτροπής. Δεδομένου ότι εκκρεμεί η εξέταση της καταγγελίας που υπέβαλε ο προαναφερόμενος παραγωγός καλωδίων με πυρήνα σύμφωνα με τα άρθρα 85 και 86 της συνθήκης, οι εκτιμήσεις που εκφράζονται στο σημείο 12 του κανονισμού (ΕΟΚ) αριθ. 1361/87 εξακολουθούν να ισχύουν και δεν χρειάζεται να αναπτυχθούν περαιτέρω. (8) Συνεπώς, επιβεβαιώνεται οριστικά ότι οι εισαγωγές σιδηροπυριτίου-ασβεστίου/πυριτιούχου ασβεστίου καταγωγής Βραζιλίας που αποτελούν αντικείμενο ντάμπινγκ, εάν εξεταστούν χωριστά από άλλους παράγοντες, πρέπει να θεωρηθεί ότι προκαλούν υλική ζημία στην κοινοτική βιομηχανία. Ε. Συμφέρον της Κοινότητας (9) Δεν προβλήθηκαν άλλα επιχειρήματα εκτός από εκείνα που αναφέρονται στα σημεία 14 και 15 του κανονισμού (ΕΟΚ) αριθ. 1361/87. Γίνονται δεκτά τα πορίσματα που συνάγονται στα εν λόγω σημεία. ΣΤ. Ύψος του δασμού (10) Δεν προβλήθηκαν άλλα επιχειρήματα εκτός από εκείνα που αναφέρονται στα σημεία 16 και 17 του κανονισμού (ΕΟΚ) αριθ. 1361/87. Γίνονται δεκτά τα πορίσματα που συνάγονται στα εν λόγω σημεία. Είναι σκόπιμο να επιβληθεί ο δασμός υπό τη μορφή ειδικού δασμού ο οποίος, δεδομένης της πολύπλοκης διάρθρωσης των εταιρειών και των δεσμών μεταξύ των ενδιαφερομένων εξαγωγέων και εισαγωγέων καθιστά αδύνατη τη καταστρατήγηση του δασμού. Πρέπει να περατωθεί η διαδικασία σχετικά με τις εξαγωγές που πραγματοποιεί η Electromelatur SA, εφόσον διαπιστώθηκε ότι η εταιρεία αυτή δεν ασκεί πρακτική ντάμπινγκ. Ζ. Ανάληψη υποχρεώσεων (11) Μετά την ολοκλήρωση της προκαταρκτικής έρευνας, ο βραζιλιανός εξαγωγέας που διαπιστώθηκε ότι ασκούσε πρακτική ντάμπινγκ, και συγκεκριμένα η Bozel Mineracao e Ferroligas SA, πρότεινε την ανάληψη υποχρεώσεων σχετικά με της εξαγωγές σιδηροπυριτίου-ασβεστίου/πυριτιούχου ασβεστίου προς την Κοινότητα. Μετά από διαβουλεύσεις, η εν λόγω ανάληψη υποχρέωσεων δεν έγινε δεκτή από την Επιτροπή. Ο εξαγωγέας ενημερώθηκε για τους σχετικούς λόγους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Επιβάλλεται οριστικός δασμός αντιντάμπινγκ στις εισαγωγές σιδηροπυριτίου-ασβεστίου/πυριτιούχου ασβεστίου που υπάγονται στις διακρίσεις 73.02 Η και 28.57 Δ του κοινού δασμολογίου, που αντιστοιχούν στους κωδικούς ΝΙΜΕΧΕ 73.02-99 και 28.57-40, καταγωγής Βραζιλίας. 2. Για τους σκοπούς του παρόντος κανονισμνού, το σιδηροπυριτιο-ασβέστιο/πυριτιούχο ασβέστιο είναι προϊόντα που περιλαμβάνουν ασβέστιο σε ποσοστό μεταξύ 28 και 35 % και σίδηρο μέχρι ποσοστό 8 %, σε μορφή σβώλων η σκόνης. 3. Το ύψος του δασμού είναι 143 ECU ανά τόνο καθαρού βάρους. 4. Ο δασμός δεν επιβάλλεται στα προϊόντα που κατασκευάζονται και εξάγονται από την Electromelatur SA Industria e Comercio. Η διαδικασία που αφορά τον εν λόγω εξαγωγέα περατώνεται. 5. Εφαρμόζονται οι διατάξεις που ισχύουν για τους τελωνειακούς δασμούς. Άρθρο 2 Τα ποσά που έχουν καταβληθεί ως εγγύηση συνεπεία της επιβολής προσωρινού δασμού αντιντάμπινγκ σύμφωνα με τον κανονισμό (ΕΟΚ) αριθ. 1361/87 εισπράττονται οριστικά. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Νοεμβρίου 1987.

Classification Labels:
1017
1015
703
36

Label Descriptions:
{"1017": "Αθέμιτος ανταγωνισμός", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 1632
1882
3581
3809

EuroVoc IDs (Expanded): 1632
1882
3581
3809

Dataset Source: meu

Split: train